b'\n_START_ARTICLE_\nCalifornia-\xc3\xb8ya\n_START_PARAGRAPH_\nCalifornia-\xc3\xb8ya viser til en langvarig europeisk misforst\xc3\xa5else tilbake p\xc3\xa5 det 16. \xc3\xa5rhundre, om at California ikke var en del av fastlandet i Nord-Amerika, men heller en stor \xc3\xb8y separert fra kontinentet av et sund n\xc3\xa5 kjent som Californiabukta._NEWLINE_Mistforst\xc3\xa5elsen er en av de mest kjente kartografiske feilene i historien, og ble avbildet p\xc3\xa5 en rekke kart i det 17. og 18. \xc3\xa5rhundre, til tross for motstridende beviser fra forskjellige oppdagere. Til \xc3\xa5 begynne med gikk legenden ut p\xc3\xa5 at California var et slags paradis, lik Edens hage eller Atlantis._NEWLINE_F\xc3\xb8rste gangen legenden om \xc2\xabCalifornia-\xc3\xb8ya\xc2\xbb ble nevnt var i romanen Las sergas de Esplandi\xc3\xa1n av Garci Rodr\xc3\xadguez de Montalvo i 1510, oppf\xc3\xb8lgeren til Montalvos mer kjente historie om Amadis de Gaula.'